User:M. A. Halim/আমার কিছু নিবন্ধ/বেইজিং +১০:কিছু কথা

বেইজিং+১০: কিছু কথা
১৯৭৫ সালে জাতিসংঘের উদ্যোগে মেক্সিকোতে প্রথম বিশ্ব নারী সম্মেলনের পর কেটে গেছে দীর্ঘদিন। এবছরই অর্থাৎ ২০০৫ সালে পঞ্চম বিশ্ব নারী সম্মেলন হওয়ার কথা থাকলেও তা' হয়নি। জাতিসংঘ মনে করেছে বর্তমান বিশ্ব-পরিস্থিতি একটি পূর্ণাঙ্গ নারী সম্মেলন অনুষ্ঠান আয়োজনের অনুকূল নয়। সে কারণে নারীর মর্যাদা বিষয়ক জাতিসংঘ কমিশন বেইজিং পরবর্তী ১০ বছরের অগ্রগতি পর্যালোচনা করার সিদ্ধান্ত নেয়। সেই লক্ষে জাতিসংঘ সদর দপ্তরে গত ২০০৫ সালের ২৮ ফেব্রুয়ারী থেকে ১১ মার্চ পর্যন্ত অনুষ্ঠিত হয় বেইজিং+১০ গ্লোবাল বিভিউ। এতে সদস্য রাষ্ট্রসমূহ নিজ নিজ দেশের সাফল্য, ব্যর্থতা এবং উদ্ভুত পরিস্থিতির আলোকে প্রতিবেদন উপস্থাপন করে। এছাড়া, বেইজিং+৫ রিভিউ মিটিং-এ বেইজিং প্ল্যাটফর্ম ফর এ্যাকশান-এর ১২টি ইসু্যর ওপর সদস্য রাষ্ট্রের প্রদত্ত প্রতিশ্রুতিও মূল্যায়ন করা হয়।

নানা কারণে ১৯৯৫ সালে চীনের রাজধানী বেইজিংয়ে অনুষ্ঠিত চতুর্থ বিশ্ব নারী সম্মেলন একটা উল্লেখযোগ্য ঘটনা। অর্থনৈতিক, সামাজিক, সাংস্কৃতিক এবং রাজনৈতিক সিদ্ধান্ত গ্রহণে নারীর পরিপূর্ণ এবং সমঅংশীদারিত্বের মাধ্যমে ব্যক্তি ও জন-জীবনের সর্বেেত্র নারীর সক্রিয় অংশগ্রহণের পথে সকল বাধা দূর করা ছিল এ সম্মেলনের অন্যতম উদ্দেশ্য। সেই সাথে নারী এবং পুরুষের মধ্যে সমতা ও দায়িত্ব সমভাবে ভাগ করে নেওয়ার নীতি ঘরে কর্মস্থলে এবং বৃহত্তর জাতীয় ও আন্তর্জাতিক লোকসমাজে প্রতিষ্ঠা করাও এর অন্যতম উদ্দেশ্য ছিল। নারী-পুরুষের মধ্যে সমতা হ'লো মানবাধিকার এবং সামাজিক ন্যায় বিচারের পূর্বশর্ত। এটি সমতা, উন্নয়ন এবং শান্তির জন্যও সমানভাবে গুরুত্বপূর্ণ। গণমুখী ও টেকসই উন্নয়নের জন্য নারী ও পুরুষ একসাথে যেন তাদের সমাজ, সন্তান এবং নিজেদের কল্যাণে কাজ করতে পারে সে ল্যে একটি দীর্ঘ মেয়াদী অঙ্গীকার খুবই জরুরী বলে মনে করা হয়।

জাতিসংঘ সদর দপ্তরে ২০০০ সালের জুন মাসে অনুষ্ঠিত হয় বেইজিং+৫ রিভিউ। জাতিসংঘের ২৩তম বিশেষ অধিবেশনে বেইজিং প্ল্যাটফর্ম ফর এ্যাকশানের ১২টি ইসু্যর ভিত্তিতে সদস্য রাষ্ট্রসমূহ মূল্যায়ন প্রতিবেদন উপস্থাপন করে। বেইজিং প্ল্যাটফর্ম ফর এ্যাকশান-এর ১২টি ইসু্য হচ্ছে-
 * 1) নারী ও দারিদ্র্য
 * 2) নারীর শিা ও প্রশিণ
 * 3) নারী ও স্বাস্থ্য
 * 4) নারীর বিরুদ্ধে সহিংসতা
 * 5) নারী এবং সশস্ত্র সংঘাত
 * 6) নারী ও অর্থনীতি
 * 7) মতায় ও সিদ্ধান্ত গ্রহণে নারী
 * 8) নারীর অগ্রগতির জন্য প্রাতিষ্ঠানিক কার্যপদ্ধতি
 * 9) নারীর মানবাধিকার
 * 10) নারী এবং প্রচার মাধ্যম
 * 11) নারী এবং পরিবেশ ও
 * 12) কন্যাশিশু

বেইজিং প্ল্যাটফর্ম ফর এ্যাকশান হচ্ছে নারী উন্নয়ন নীতিমালার একটি আন্তর্জাতিক গাইডলাইন। এ গাইডলাইন মেনে চলতে আমাদের রাষ্ট্র প্রতিশ্রুতিবদ্ধ। এ গাইডলাইনের আলোকে বাংলাদেশ ইতোমধ্যেই বেশ কয়েকটি বিষয়ে উল্লেখযোগ্য অগ্রগতি অর্জন করতে সম হয়েছে।

বাংলাদেশে ইতোমধ্যেই নারী উন্নয়নের সর্বোচ্চ নীতি নির্ধারণী কাঠামো জাতীয় নারী উন্নয়ন পরিষদ গঠন করা হয়েছে। বেইজিং প্ল্যাটফর্ম ফর এ্যাকশান-এর আলোকে জাতীয় নারী উন্নয়ন নীতিমালা এবং জাতীয় উন্নয়ন কর্মপরিকল্পনা গ্রহণ করা হয়েছে। বেইজিং প্ল্যাটফর্ম ফর এ্যাকশান-এর আলোকে সকল মন্ত্রণালয়ের এ্যালোকেশন অব বিজিনেস সংশোধনের জন্য প্রযোজ্য একটি গাইডলাইন প্রণয়ন করা হয়েছে। সকল মন্ত্রণালয়ের কার্যক্রমে নারী উন্নয়নকে মূলধারায় পরিণত করার জন্য এদের ম্যান্ডেট ও এ্যালোকেশন অব বিজনেস সংশোধন করার উদ্যোগ নেওয়া হয়েছে। ইতোমধ্যে পল্লী উন্নয়ন ও সমবায় বিভাগ এ্যালোকেশন অব বিজনেস সংশোধন করে মন্ত্রী পরিষদ বিভাগে পেশ করেছে এবং মৎস্য ও পশু সম্পদ, স্বাস্থ্য ও পরিবার কল্যাণ এবং বন ও পরিবেশ মন্ত্রণালয় এ্যালোকেশন অব বিজনেস সংশোধন করার উদ্যোগ নিয়েছে। মহিলা ও শিশু বিষয়ক মন্ত্রণালয়ের নারী উন্নয়ন প্রকল্প/কর্মসূচী পর্যালোচনাসহ পরামর্শ প্রদানের জন্য বর্তমান ৮ম জাতীয় সংসদের মহিলা ও শিশু বিষয়ক মন্ত্রণালয়ের সংশ্লিষ্ট সংসদীয় স্ট্যান্ডিং কমিটি গঠন করা হয়েছে।

ইতোমধ্যেই বিভিন্ন সেক্টরে জাতীয় নারী উন্নয়ন কর্মপরিকল্পনার বাস্তবায়ন মূল্যায়ন ও পরিবীণের জন্য নারী উন্নয়ন বাস্তবায়ন ও মূল্যায়ন কমিটি গঠন করা হয়েছে। বাংলাদেশ সরকারের উইড ক্যাপাবিলিটি বা উন্নয়নে নারী সমতা সংক্রান্ত প্রাতিষ্ঠানিক পর্যালোচনা সম্পর্কে সমীক্ষা শেষ হয়েছে। নীতিমালা, পরিকল্পনা ও কার্যক্রমে জেন্ডার ইসু্য যুক্ত করার জন্য সকল মন্ত্রণালয়ে উইড ফোকাল পয়েন্ট স্থাপন করা হয়েছে। নারী উন্নয়ন কার্যক্রম সমন্বয় সাধনের জন্য সকল জেলা ও উপজেলায় উইড কো-অর্ডিনেশন কমিটি গঠন করা হয়েছে। মহিলা অধিদপ্তরের কার্যক্রম ২২টি থেকে ৬৪টি জেলায় এবং ১৩৬ থেকে ৩৯৬টি উপজেলায় সমপ্রসারিত করা হয়েছে। ঢাকা বিশ্ববিদ্যালয়ে ইতোমধ্যেই উইমেন্স স্ট্যাডিজ নামে নতুন একটি বিভাগ চালু করা হয়েছে।

থ্রি ইয়ারস রোলিং প্ল্যান বা আগামী ত্রি-বার্ষিক আবর্তনমূলক পরিকল্পনার ৮টি ব্যাষ্টিক (মাইক্রো) ও ২টি সামষ্টিক (ম্যাক্রো) পরিচ্ছেদে নারী উন্নয়ন ইসু্য সংযুক্তকরণের উদ্যোগ নেওয়া হয়েছে। মহিলা ও শিশু বিষয়ক মন্ত্রণালয় কর্তৃক মিলেনিয়াম গোল বা সহস্রাব্দের উন্নয়ন ল্যের আলোকে বিভিন্ন প্রকল্প গ্রহণ করা হয়েছে। নারী উন্নয়নে সমস্য চিহ্নিতকরণ, কৌশল প্রণয়ন ও কর্মসূচী গ্রহণসহ জেন্ডার সচেতন পরিকল্পনা ও প্রকল্প প্রণয়নে দতা ও যোগ্যতা বৃদ্ধির উদ্যোগ গ্রহণ করা হয়েছে। সংস্থাপন মন্ত্রণালয়ের প্রক্রিয়াধীন জাতীয় প্রশিণ নীতিমালায় জেন্ডর ইসু্য সংযুক্তকরণের জন্য মহিলা ও শিশু বিষয়ক মন্ত্রণালয় উদ্যোগ গ্রহণ করেছে। এমনিতর আরও অনেক উদ্যোগ গ্রহণ করা হয়েছে।

নারীর মানবাধিকার বিষয়েও যথেষ্ট অগ্রগতি সাধিত হয়েছে। সিডও সনদের ২টি ধারার উপর আরোপিত সংরণ আংশিক প্রত্যাহার করা হয়েছে। অর্থাৎ ধারা ১৩(ক) এবং ১৬-১(গ) থেকে সংরণ উঠিয়ে তা অনুমোদন করা হয়েছে। সিডও অপশোনাল প্রটোকল অনুমোদন করা হয়েছে। পরিবার পূনর্বাসনের ক্ষেত্রে ভূমি মন্ত্রণালয় জমির দলিল স্বামী ও স্ত্রী উভয়ের নামে করার ব্যবস্থা গ্রহণ করেছে। নারী উন্নয়ন নীতিমালায় সুস্পষ্টভাবে নারীর মানবাধিকার ও মৌলিক স্বাধীনতা বাস্তবায়নের ঘোষণা দেওয়া হয়েছে। সকল কাগজপত্রে অভিভাবক হিসেবে বাবার নামের সাথে মায়ের নাম লেখার বিধান প্রবর্তন করা হয়েছে। পেনশন বিধিমালাকে নারীবান্ধবকরণ করা হয়েছে। পেশাগত পৃথকীকরণ দূর করে সামরিক বাহিনীতে অফিসার পদে নারীদের নিয়োগ দেওয়া হয়েছে। উচ্ছেদকৃত যৌনকর্মীদের জন্য পূণর্বাসন প্রকল্প স্থাপন করা হয়েছে।

নারী নির্যাতন রোধে বিভিন্ন ধরণের পদপে ইতোমধ্যেই গ্রহণ করা হয়েছে। সংস্কার সাধন করে নতুন নারী ও শিশু নির্যাতন দমন আইন প্রণয়ন করা হয়েছে। পরবর্তী সংশোধনীতে ধর্ষণের মামলার শুনানীর জন্য ক্যামেরা ট্রায়ালের বিধান সংযোজন, যৌতুকের সংজ্ঞা নির্ধারণ ও আত্মহত্যার প্ররোচনার জন্য শাস্তির বিধান করা হয়েছে। আইএলও-র সহায়তায় শ্রম ও যৌন দাসত্বের জন্য পাচারকৃত মেয়ে শিশুদের জন্য বিশেষ প্রকল্প বাস্তবায়ন করা হয়েছে। নারী নির্যাতন হ্রাসে ৪টি মন্ত্রণালয়ের (মহিলা, স্বরাষ্ট্র, আইন ও স্বাস্থ্য যৌথ উদ্যোগে) মাল্টি সেক্টরাল বা বহু খাতওয়ারি কর্মসূচী গ্রহণ করা হয়েছে।

স্থানীয় সরকারের ৪টি স্তরেই নারীদের জন্য এক তৃতীয়ংশ আসন সংরতি হয়েছে। ইউনিয়ন পরিষদে সংরতি আসনে সরাসরি ভোটের মাধ্যমে ২০০৩ সালের নির্বাচনে প্রায় ১৩ হাজার নারী ইউপি সদস্য নির্বাচিত হয়েছেন। এছাড়া চেয়ারম্যান পদে ২২ জন এবং সাধারণ সদস্য পদে ১০০ জন নারী নির্বাচিত হয়েছেন। স্থানীয় সরকার এবং জাতীয় সংসদ নির্বাচনে নারী ভোটারদের অংশগ্রহণ বেড়েছে। সরকারী গেজেটেড পদে ১০% এবং ননগেজেটেড পদে ১৫% নারীদের জন্য সংরণ করা হয়েছে। উচ্চ পদে নারীদের নিয়োগ দেওয়া হচ্ছে।

নারী এবং শিশুদের স্বাস্থ্য সেবা ও পরিবার পরিকল্পনা সেবা কার্যক্রম সমপ্রসারিত হয়েছে। ১৯৮৬ সালে মাতৃমৃতু্যর হার ছিল প্রতি হাজারে ৬.৪৮ জন ২০০১ সালে তা' হ্রাস পেয়ে দাঁড়ায় ৩.৮ জনে। জাতীয় স্বাস্থ্য নীতি এবং জাতীয় পুষ্টি নীতিমালায় নারীদের প্রতি বিশেষ মনোযোগ দেওয়া হয়েছে। প্রসূতি সেবা প্রদানের জন্য ভাউপার প্রথার প্রচলন ঘটানো হয়েছে। সন্তান সম্ভবা নারী এই ভাউচার নিয়ে নিকটস্থ স্বাস্থ্যকেন্দ্রে গেলেই স্বাস্থ্যসেবা লাভ করতে পারবেন। স্বাস্থ্য পরিষেবায় নারীদের সুযোগ-সুবিধা প্রাপ্তির সম্ভাবনা আরও বৃদ্ধির জন্য মেডিকেল কোড এথিকস প্রণয়নের উদ্যোগ নেওয়া হয়েছে।

জাতীয় আয়ে নারীর প্রকৃত অবদান পরিমাপের জন্য শ্রমশক্তির সংজ্ঞা সংশোধন করা হয়েছে। সরকারী চাকুরিতে নারী পুরুষের সমান সুবিধা দেওয়া হয়েছে। বিবাহিত নারীদেরও আবাসন ভাতা দেওয়া হয়েছে। সরকারী চাকুরিতে কর্মরত স্বামী ও স্ত্রীকে একই স্থানে বদলির বিধান করা হয়েছে। সবেতন মাতৃত্ব ছুটি ১২০দিনে বর্ধিত করা হয়েছে। জাতীয় পরিবেশ ব্যবস্থাপনা পরিকল্পনা এবং টেকসই পরিবেশ ব্যবস্থাপনা পরিকল্পনায় নারীদের চাহিদার প্রতি যথেষ্ট গুরুত্ব দেওয়া হয়েছে। সামাজিক বনায়ন প্রকল্পসমূহে নারীদের সংযুক্ত করা হয়েছে। পানি ব্যবস্থাপনা সমবায় সমিতিতে নারীদের অংশগ্রহণ নিশ্চিত করার জন্য তাদের সদস্য হিসেবে অন্তর্ভূক্ত করা হয়েছে।পৌরসভা এলাকায় পানি ব্যবস্থাপনা কর্মসূচী এবং বর্জ্য নিষ্কাশন কর্মসূচীতে নারীদের অন্তভর্ূক্ত করা হয়েছে। মেয়েশিশু দশক ঘোষণা করা হয়েছে এবং দশক ব্যাপী কর্মসূচী গ্রহণ করা হয়েছে।

নারী উন্নয়নে আমাদের দেশে ইতোমধ্যেই বেশ কিছু অগ্রগতি সাধিত হলেও এখনও আমাদের সামনে অনেক চ্যালেঞ্জ। সিডও সনদের প্রাণ এবং নারীর মানবাধিকারের রাকবচ সিডও ২নং ধারাসহ গুরুত্বপূর্ণ ধারা ১৬-১(গ) সরকার এখনও অনুমোদন করেনি। সিডও অনুমোদিত ধারাগুলিরও পূর্ণ বাস্তবায়ন হয়নি। পারিবারিক আইনে এখনও সিডও ধারাগুলি অন্তভর্ূক্ত হয়নি। নারীর জীবনের সর্বত্রে সিভিল আইনের আওতাধীন হলেও বিবাহ, তালাক, সম্পত্তির অধিকার ইত্যাদি ধর্মভিত্তিক পারিবারিক আইনের অধীন, যা নারীর প্রতি বৈষম্যমূলক।

নারী নির্যাতন রোধে ইতোমধ্যেই বেশ কিছু আইন বাস্তবায়িত হলেও উদ্বেগজনকভাবে ক্রমবর্ধমান হারে নারী নির্যাতন বৃদ্ধি পাচ্ছে। নারী নির্যাতন প্রতিরোধ করা যাচ্ছে না। নারী নির্যাতনের বিচারের ক্ষেত্রে আইনগত জটিলতা এবং দীর্ঘসূত্রিতা দূর করা যায়নি।পারিবারিক নির্যাতনের ক্ষেত্রে সুনির্দিষ্ট আইনের অভাব রয়েছে। নারী নির্যাতনকারীদের রাজনৈতিক আশ্রয় দানের ঘটনা ঘটছে। আইন প্রয়োগকারী সংস্থা ও বিচার বিভাগে জেন্ডার সংবেদনশীলতার অভাব রয়েছে। নির্যাতিতা নারীর বিচার প্রক্রিয়ার দ্বারস্থ হওয়ার ক্ষেত্রে সম্পদ ও সুযোগের অভাব রয়েছে।

ক্রমবর্ধমান নারী দারিদ্র্য এবং নারী প্রধান পরিবারের সংখ্যা বাড়ছে। নারীদের জন্য সরকারী দারিদ্র্য বিমোচন কর্মসূচীর আওতা দেশের দরিদ্র নারীদের তুলনায় নগণ্য। মহিলা ও শিশু বিষয়ক মন্ত্রণালয়ের দারিদ্র্য বিমোচনের জন্য বরাদ্দ প্রয়োজনের তুলনায় খুবই কম। সরকার এবং এনজিওদের মধ্যে দারিদ্র্য বিমোচন কার্যক্রমে সমন্বয়হীনতা রয়েছে। খসড়া পিআরএসপিতে দারিদ্র্যের জেন্ডার প্রেতি এবং নারীর দারিদ্র্য মোকাবেলার কৌশল যথাযথভাবে উঠে আসেনি।

প্রাথমিক স্তরে ছাত্রী ভর্তির হার অনেক বাড়লেও ঝরে পড়ার হার এখনও অনেক বেশী। প্রাথমিক স্তরের তুলনায় মাধ্যমিক, উচ্চ মাধ্যমিক স্তরে ছাত্রী ভর্তির হার এখনও অনেক কম।বিজ্ঞান, প্রযুক্তি, বৃত্তিমূলক ও কারিগরী শিায় নারীদের ভর্তির হার নগণ্য। উপবৃত্তি প্রদানের ক্ষেত্রে আবশ্যিক পূর্বশর্তগুলি না মানায় নারী শিার গুণগত মান হ্রাস পাচ্ছে এবং এ ক্ষেত্রে নানা অনিয়ম ও দুনর্ীতির ঘটনা ঘটছে। মাধ্যমিক স্তরে নারী শিকদের স্বল্পতা রয়েছে।

সর্বশেষ ৮ম জাতীয় সংসদ এখনো নারী প্রতিনিধিত্বহীন। বর্তমান সরকারের নির্বাচনী অঙ্গীকার ছিল সরাসরি ভোটে নারী সংসদ সদস্য নির্বাচন প্রদান। সে প্রতিশ্রুতি রা হয়নি। ইউনিয়ন পরিষদে, পৌরসভায় এবং সিটি কর্পোরেশনেও নারী সদস্যরা কার্যতঃ সমতা বিহীন।

নারী স্বাস্থ্যের ক্ষেত্রে কেবল প্রজনন পদ্ধতি এবং প্রজনন স্বাস্থ্যের ক্ষেত্রে কেবল জন্মনিয়ন্ত্রণ পদ্ধতির উপর জোর দেওয়া হচ্ছে। সরকারী স্বাস্থ্যসেবা প্রাপ্তির ক্ষেত্রে নারীর সুযোগ এখনও খুবই সীমিত। নারীর প্রজনন ও যৌন অধিকার এখনও স্বীকৃত নয়। নারীরা এখনও খাদ্য ও পুষ্টি বঞ্চনার শিকার। জন্মনিয়ন্ত্রণ পদ্ধতির দায় দায়িত্ব প্রায় পুরোটাই নারীদের উপর চাপানো এবং এ ক্ষেত্রে নারীরা তিকর জন্মনিয়ন্ত্রণ পদ্ধতির শিকার হচ্ছেন।

এখনও কর্মেক্ষেত্রে নারীরা যৌন নিপীড়নসহ নানা ধরণের নির্যাতনের শিকার হচ্ছেন। বেসরকারী খাতের অধিকাংশ ক্ষেত্রে নারীদের মাতৃত্বকালীন ছুটির প্রচলন নেই। কিশোরী থেকে শুরু করে সব বয়সী ইভ টিজিংয়ের শিকার হয়ে থাকেন। কঠোর আইন থাকা সত্বেও এর যথাযথ প্রয়োগের অভাবে ধর্ষণসহ নারী নির্যাতন ক্রমবর্ধমান হারে বেড়ে যাচ্ছে, ক্রমবর্ধমান হারে নারী ও মেয়ে শিশু পাচারের ঘটনা ঘটে চলেছে। মেয়ে শিশুরা উচ্চহারে স্কুল শিক্ষা থেকে ঝরে পড়ছে।

ওপরের আলোচনা থেকে এ বিষয়টি স্পষ্ট হয়ে উঠেছে যে আমাদের দেশের নারীদের সার্বিক মঙ্গলের জন্য ইতোমধ্যেই উল্লেখযোগ্য বেশ কিছু পদপে গ্রহণ করা হয়েছে। এগুলো সুখকর হলেও নারীদের এখনও নানাবিধ চ্যালেঞ্জ মোকাবেলা করে পথ চলতে হচ্ছে। আমরা জানি, সমাজ ব্যবস্থার প্রচলিত ধ্যান ধারণার গন্ডি ভেঙেই নারীরা এ পর্যন্ত তাদের অর্জনগুলো লাভ করেছেন। এ জন্য তাদের অনেক বন্ধুর পথ পাড়ি দিতে হয়েছে। সে পথ চলতে সহ্য করতে হয়েছে অনেক কষ্ট, কটুবাক্য। যেটুকু অর্জন এ পর্যন্ত হয়েছে তাকে যথেষ্ট বলে বিবেচনা করে ঘরে বসে থাকলে চলবে না। পুরুষ শাসিত এ সমাজ ব্যবস্থায় সামান্য চাওয়াকেও পাওয়ায় রূপ দিতে হলে তার জন্য সংগ্রাম করতে হবে। সামনের আন্দোলনের পথ কিন্তু আরও কঠিন। আগে যে রকম আন্দোলন করে নারীদের দাবি আদায় করতে হয়েছে এখন তার চেয়েও কঠিন পরিস্থিতির মুখোমুখি হতে হবে। সে পরিস্থিতিতে কাউকে পাশে না পেলেও নারীদের এগিয়ে যেতে হবে সামনের দিকে। নারীরা যেদিন নারী হিসেবে নয়, মানুষ হিসেবে জীবন যাপনের অধিকার অধিকার লাভ করবেন, তারা যেদিন কোন ধরণের বৈষম্য, সহিংসতার শিকার হবেন না, সেদিনই তারা তাদের অন্দোলনের দায়িত্ব থেকে ছুটি পাবেন। তার আগে পর্যন্ত শুধু সামনের দিকে বন্ধুর পথ ভেঙে এগিয়ে চলতে হবে।